
Na temelju članka 13. stavaka 4. Zakona o grobljima („Narodne novine“ broj 19/98, 50/12. i 89/17) i članka 30. Statuta Općine Koprivnički Bregi ("Službeni glasnik Koprivničko-križevačke županije", broj 6/13, 3/18, 6/20, 5/21. i 8/21. – pročišćeni tekst), Općinsko vijeće Općine Koprivnički Bregi na 5. sjednici, održanoj 16. studenoga 2021. donijelo je

Odluku o izmjeni i dopuni Odluke o uvjetima i mjerilima za utvrđivanje
naknada za grobna mjesta te utvrđivanju cijena usluga na grobljima 
na području Općine Koprivnički Bregi


Članak 1.
U Odluci o uvjetima i mjerilima za utvrđivanje naknada za grobna mjesta te utvrđivanju cijena usluga na grobljima na području Općine Koprivnički Bregi („Službeni glasnik Koprivničko-križevačke županije broj 8/15) (u daljnjem tekstu: Odluka) u članku 3. stavak 2. riječ „rake“ zamjenjuje se riječi „jame“.
U istom članku, iza stavka 3. dodaje se novi stavak 4. koji glasi:
„Općina može uslugu kopanja grobne jame i ispraćaja pokojnika povjeriti trgovačkom društvu u kojem ima svoje dionice odnosno udjele. U tom slučaju cijena usluge iz stavka 2. i 3. svoga članka utvrđuje se sukladno cjeniku trgovačkog društva.“
U istom članku, dosadašnji stavak 4. postaje novi stavak 4.

Članak 2.
	Ova Odluka stupa na snagu osmog dana od dana objave u „Službenom glasniku Koprivničko-križevačke županije“.

